Ayer per primer vegada, Google confirma oficialmente que ta trabayando nun sistema operativu propiu: Google Chrome OS.
#000001
Será un sistema operativu basáu en GNU/Linux, con Chrome como restolador pa la rede, y perenfocáu a la computación na nube. Tamién ye diseñáu especificamente pa netbooks, aunque podrá usase en cualisquier x86.
Ya ta en charres con fabricantes pa ufiertalu a mediaos del añu que vien, y será llixeru y de códigu llibre.
#000002
Google ya ta arrasando nos móviles con Android, relegando a Apple (en parte polos elevados precios del iPhone y la falta de llibertá propia de tolos productos d’Apple), y parezme que Google arrasará a Microsoft nos sistemes operativos d’escritoriu con esti SO. La marca Google vende abondo, como toos sabemos a Google los fabricantes quirenlu muncho (Bug #1 d’Ubuntu).
#000003
La bona noticia ye que xunto con Ubuntu, sal una distribución que tien toles posibilidaes de poner a GNU/Linux como sistema operativu más usáu nel mundiu 😀 Eso llevaría ventaxes pergrandes, como que les compañíes se volcaren a criar software pa GNU/Linux (AutoCAD, xuegos...), y algamar por fin un sofitu completu pa drivers 😀
#000004
Señoras, señores, vienen nuevos tiempos pa GNU/Linux 😉
#000005
Vía: El Blog de Enrique Dans.
#000006
Google acaba asoleyar la versión alpha de Google Chrome 3, el restolador propiu (non l’alternativu de la comunidá pa GNU/Linux), y cola comodidá de ser un .deb. (remembra qu’esta versión ta enfocada a desendolcadores, nun siendo recomendable pa equipos en productivu)
#000008
Pros: Les impresiones pa ser un alpha nun pueden ser meyores, arranca na mitá del tiempu que Firefox, y va perrápidu.
#000009
Contras: La so nula integración de la interface col sistema y el tema seleicionáu. Además de nun reconocer cuando una web tien flash y entrugar por instalalo, como fae Firefox.
#000010
Respecto a la memoria RAM consumida n’execución depende del númberu de llingüetes abiertes, aunque diría que anden a la par Firefox y Chrome. Tamién tengo que dicir que lo probé en Hardy, con Firefox 3 beta 5. Sería interesante prebalu na cabera versión estable de Firefox, pa una comparación más xusta.
#000011
Resumiendo, diría que bona impresión de Chrome pa ser un alpha, y que Firefox tendrá que dir poniendose les piles p’algamar un arranque muncho más rápidu si nun quier tremar nel futuru. Tamién si Google quier ganar cuota de GNU/Linux tendrá que meyorar muncho la so integración col sistema.
#000012